2023 4 5
LT
Europos Sąjungos oficialusis leidinys
L 97/3
(11)
šis reglamentas turėtų būti taikomas nuo 2024 m. rugsėjo 1 d., kad jo įsigaliojimo laikas sutaptų su sutartu suderintos valstybių narių nacionalinių sąskaitų lyginamosios peržiūros laiku.
Tai neužkerta valstybėms narėms kelio rengti statistiką pagal iš dalies pakeistus priedus iki bendrojo taikymo pradžios.
Siekiant užtikrinti, kad būtų pakankamai laiko prisitaikyti prie naujų perdavimo reikalavimų, bet kokia nauja pareiga perduoti struktūrinės informacijos metaduomenis turėtų būti taikoma nuo 2025 m. rugsėjo 1 d., net jei tie metaduomenys jau gali būti perduodami savanoriškai iki tos dienos;
(12)
siekdama sušvelninti socialinį ir ekonominį COVID-19 krizės poveikį ir sustiprinti valstybių narių ekonomiką ir socialines struktūras, Sąjunga ėmėsi įgyvendinti labai svarbias iniciatyvas, būtent priemonę „NextGenerationEU“ ir Ekonomikos gaivinimo ir atsparumo didinimo priemonę, nustatytą Europos Parlamento ir Tarybos reglamentu (ES) 2021/241 (18).
Tomis aplinkybėmis Sąjungos statistika turėtų tinkamai atspindėti Sąjungos institucijų ir įstaigų statistines sąskaitas.
Todėl šiuo tikslu turėtų būti atliktas techninis darbas, kad būtų parengta patikima metodika, sudaranti sąlygas Komisijai (Eurostatui) rengti ir platinti šias sąskaitas, įskaitant grynąjį skolinimą / grynąjį skolinimąsi (pagal 2010 m. ESS) ir likusias pagal Mastrichto kriterijus skaičiuojamas skolas.
Ne vėliau kaip 2024 m. kovo 31 d.
Komisija (Eurostatas) turėtų pateikti Europos Parlamentui ir Tarybai ataskaitą apie šioje srityje padarytą pažangą;
(13)
kadangi šio reglamento tikslo, t. y. sukurti bendrų statistikos standartų, kuriais vadovaujantis būtų galima rengti suderintus nacionalinių sąskaitų duomenis siekiant bendro suderinamumo Sąjungos lygmeniu, valstybės narės negali deramai pasiekti, o dėl jo masto ir poveikio, to tikslo būtų geriau siekti Sąjungos lygiu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones.
Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytam tikslui pasiekti;
(14)
duomenys apie informacijos ir ryšių technologijų įrangą yra būtini tam, kad būtų remiama analizė ir politikos formavimas prioritetinių politikos krypčių, susijusių su skaitmenizacija ir Europos žaliuoju kursu, kuriomis siekiama sustiprinti konkurencingumą ir toliau plėtoti naujas technologijas, kontekste.
Be to, duomenys apie žemę po pastatais ir statiniais yra svarbūs investicijų ir turto analizei Sąjungos lygmeniu.
Komisija (Eurostatas) ir nacionalinės statistikos institucijos turėtų tęsti šioje srityje pastaraisiais metais pradėtą metodologinį darbą siekdamos padidinti detalesnių duomenų prieinamumą Europos nacionalinių ir regioninių sąskaitų sistemos būsimos peržiūros kontekste;
(15)
norint atsižvelgti į globalizacijos, žaliosios ir skaitmeninės pertvarkos ir nacionalinių sąskaitų sąveiką, reikia periodiškai atnaujinti duomenis, kad sprendimus priimantys asmenys gautų duomenų ir žinių, reikalingų konkurencingumui, finansiniam stabilumui, biudžeto atsparumui, patikimiems viešiesiems finansams ir teisingai mokesčių politikai užtikrinti.
Be to, 51-ojoje Jungtinių Tautų Statistikos komisijos sesijoje jau buvo paprašyta, kad Jungtinė sekretoriatų nacionalinių sąskaitų darbo grupė (angl. Intersecretariat Working Group on National Accounts, ISWGNA) parengtų 2008 m. nacionalinių sąskaitų sistemos peržiūros veiksmų planą.
Peržiūrėtą nacionalinių sąskaitų sistemos versiją Jungtinių Tautų statistikos komisija planuoja patvirtinti 2025 m.;
(16)
būtina atnaujinti nacionalinėms sąskaitoms skirtus tarptautinius vadovus, visų pirma atsižvelgiant į gerovę ir tvarumą, nes labai didelė veiklos, darančios įtaką gyventojų ekonominei gerovei, dalis nėra susijusi su gamyba;
(17)
2008 m. nacionalinių sąskaitų sistemos peržiūra 2025 m. suteiks galimybę atnaujinti tarptautiniu mastu sutartas sąvokas, apibrėžtis, klasifikatorius ir apskaitos taisykles, kad būtų galima spręsti pasaulines problemas, susijusias su klimato kaita, saugumu, nelygybe, tvarumu ir gerove, ir padės politikos formuotojams priimti informacija pagrįstus sprendimus, kuriais būtų siekiama skatinti ekonominę, socialinę ir teritorinę sanglaudą, mažinti socialinę ir lyčių nelygybę ir paspartinti žaliąją ir skaitmeninę pertvarką.
Todėl Komisija turėtų reguliariai teikti reikiamą informaciją ir su Europos Parlamentu bei Taryba aptarti 2008 m. nacionalinių sąskaitų sistemos peržiūrą prieš numatomą jos užbaigimą 2025 m.;
(18)
konsultuotasi su Europos statistikos sistemos komitetu,
(18) 2021 m. vasario 12 d. Europos Parlamento ir Tarybos reglamentas (ES) 2021/241, kuriuo nustatoma ekonomikos gaivinimo ir atsparumo didinimo priemonė (OL L 57, 2021 2 18, p. 17).